Løvset hadde en rekke verv i nærings- og organisasjonsliv. Han var styreformann i Orkla trekonstruksjon og impregnering på Orkanger og nestformann i styret og representantskapet for Trøndelag melksentral og Trøndermeieriet. Trøndelag melksentral hadde faren i sin tid vært med på å etablere. I Børsa var han styremedlem i bondelaget og styreformann i skogeierlaget, kaiselskapet og idrettslaget.